થોડી રાહ જોયા બાદ એને થોડો આરામ કરવાનું વિચાર્યું,એટલે એને ઊંઘવાનો પ્રયત્ન કર્યો પણ એ સૂઈ તો ના જ શક્યો દર પાંચ મિનિટે એ ઝબકીને મોબાઈલ ચેક કરી લેતો કે ફોન તો નથી આવ્યો ને ! છેવટે એના ફોનની રીંગ વાગી,એને ફોન ઉપાડીને આયુષીને હોસ્ટેલનું એડ્રેસ સમજાવ્યું,થોડીવારમાં આયુષીનો ફરી ફોન આવ્યો એટલે સ્પર્શ તરત જ આયુષીની બૅગ ખભે ભરાવી હોસ્ટેલનાં ગેટ પાસે પોંહચ્યો,ત્યાં આયુષી અને વિવેક દેખાયા,તરત જ વિવેક આયુષીને બાય કહી બહાર નીકળી ગયો અને આયુષી એકલી જ સ્પર્શ તરફ ચાલવા લાગી,બંને મળ્યા એટલે પેહલા સ્પર્શે આયુષીને એની બૅગ આપી પછી બંને ગર્લ્સ હોસ્ટેલ તરફ ચાલવા લાગ્યા,રસ્તામાં આયુષીએ માણસના સામાન્ય સહજ એવા સ્વભાવ અનુસાર સરખામણી કરતાં જણાવ્યું કે તમારી કોલેજમાં સારી એવી ખુલ્લી જગ્યા છે,અમારે તો બધું ભેગું-ભેગું છે.પછી સ્પર્શે વાત આગળ ચલાવતાં પૂછ્યું કે ‘કોન્સર્ટમાં કેવી રીતે આવવાની??’